Nõukogu direktiiv,

22. september 1987,

millega muudetakse direktiivi 80/215/EMÜ ühendusesisest lihatoodetega kauplemist mõjutavate loomatervishoiuprobleemide kohta

(87/491/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

direktiivi 80/215/EMÜ [4] artikli 4 lõikes 1, viimati muudetud määrusega (EMÜ) nr 3768/85, [5] määratletakse töötlemise liigid, mis tõenäoliselt hävitavad kariloomade haiguste tekitajad lihatoodetes, pidades silmas selliste toodete ühendusesisese kauplemise lubamist teatud tingimustel;

omandatud kogemused ning edusammud teaduslikes teadmistes ja lihatöötlemistehnoloogias võimaldavad uue töötlemise kasutamist, mis kindlustab nõutavad tagatised;

veterinaaria teaduskomitee on esitanud pooldava arvamuse sealihatoodete valmistamiseks kasutatava uue töötlemise kohta liikmesriikides, kus sigade aafrika katk on levinud;

sellise töötlemise lisamine juba sätestatutele hõlbustab vaba liikumist ühenduses, mis suurendab toodangu väärtust ja väldib haiguste leviku ohtu;

käesoleval ajal valitseb mõningane ebakindlus selles osas, missuguseid asutamisepingu sätteid moodustavad aluse kõnealuste meetmete vastuvõtmiseks, eelkõige kuni otsuse väljakuulutamiseni Euroopa Kohtu poolt kohtuasjas nr 68/86; seetõttu on praegu erandkorras ainsaks õiguslikuks aluseks asutamisleping ise,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 80/215/EMÜ artiklit 3 muudetakse järgmiselt:

a) esimeses taandes asendatakse "Nõukogu direktiivi 64/433/EMÜ artiklis 1" järgmisega: "Nõukogu direktiivi 64/433/EMÜ artiklis 2";

b) teises taandes jäetakse välja "a".

Artikkel 2

Direktiivi 80/215/EMÜ artiklit 4 muudetakse järgmiselt.

1. Lõiget 1 muudetakse järgmiselt:

a) sissejuhatavates sõnades asendatakse "Direktiivi 64/433/EMÜ artiklis 1" sõnadega "Direktiivi 64/433/EMÜ artiklis 2";

b) punkt a asendatakse järgmisega:

"a) kuumtöödeldud:

i) kas hermeetiliselt suletud taaras, mille Fc väärtus on 3,00 või rohkem;

ii) või järgmistel tingimustel: kui asjaomased tooted on valmistatud ainult või osaliselt sealihast, mis on pärit talumajapidamistest või artikli 7a lõikes 1 osutatud liikmesriikide puhul piirkondadest, mis ei ole tervishoiupoliitilistel kaalutlustel keelustatud pärast sigade aafrika katku tuvastamist:

- liha peab olema täielikult konditustatud ning peamised lümfinäärmed peavad olema eemaldatud,

- töödeldav lihatükk ei tohi kaaluda üle viie kilogrammi,

- enne kuumutamist tuleb iga eespool osutatud lihatükk panna hermeetiliselt suletud pakendisse, milles ta turustatakse,

- pakendis liha tuleb kuumutada ranges vastavuses järgmiste tingimustega:

- toodet tuleb hoida temperatuuril vähemalt 60 °C vähemalt neli tundi, mille jooksul temperatuur peab olema vähemalt 70 °C vähemalt 30 minuti vältel,

- igast tootepartiist tuleb pidevalt jälgida valikrühma temperatuuri. Järelevalve teostamiseks tuleb kasutada automaatseadmeid, mis võimaldavad registreerida nii suurema kaaluga tükkide sisetemperatuuri kui ka temperatuuri kuumtöötlusseadme sees,

- kõnealuste toimingute käigus peab järgima direktiivi 72/461/EMÜ, muudetud direktiiviga 80/213/EMÜ, [7] EÜT L 47, 21.2.1980, lk 1. artikli 5a kolmandas lõigus toodud tingimusi,

- pärast töötlust tuleb igale mahutile panna kolmandas ja neljandas taandes osutatud ametlik tervisemärk vastavalt direktiivi 77/99/EMÜ A lisa VII peatüki punktidele 31, 32 ja 33,

- liikmesriigid, kes kasutavad käesolevas punktis sätestatud töötlemist, edastavad komisjonile ja teistele liikmesriikidele loetelu asutustest, kes omavad seadmeid, mis on vajalikud eespool sätestatud temperatuurinõuete täitmiseks.

Liikmesriikide puhul, millele osutatakse artikli 7a lõikes 2, tohib nimetatud töötlemist kasutada liha osas, mis pärineb sigade aafrika katku tuvastamisele järgnevalt keelustamisele kuuluvatest piirkondadest, üksnes pärast seda, kui on võetud otsus vastavalt artikli 7b lõikele 2.";

c) punktis b:

- asendatakse alapunkt i järgmisega:

- "i) punktis a osutatust erinev kuumtöötlemine, mille käigus tõuseb sisetemperatuur vähemalt 70 °C-ni",

- alapunktile ii lisatakse järgmine lõik:

"Siiski, kui kõnealuseks haiguseks on suu ja sõrataud, võib sellist töötlemist rakendada kondiga singi osas, mis vastab esimeses lõigus sätestatud muudele tingimustele.";

d) lisatakse järgmine lõik:

"Käesolevas artiklis nimetatud tooteid tohib valmistada ainult ametliku veterinaarjärelevalve all ja neid tuleb kaitsta saastamise või teisese saastamise eest."

2. Lõikes 2:

- punktile a lisatakse järgmine alapunkt:

- "iii) kui liikmesriik otsustab sigade aafrika katku jätkuva esinemise tuvastamise tulemusena lõike 1 punkti a alapunktis ii kirjeldatud töötlemise kasutamise kasuks, peab ta kindlustama, et värske sealiha on märgistatud direktiivi 72/461/EMÜ artiklis 5a sätestatud templiga.",

- punkt b asendatakse järgmisega:

- "b) ilma et see piiraks kõnealuse sertifikaadi joonealuse märkuse 3 kohaldamist, on direktiivi 77/99/EMÜ A lisa VIII peatükis määratletud veterinaarsertifikaadi rubriigis "Toodete laad" märgitud järgmised sõnad: "Töödeldud vastavalt direktiivi 80/215/EMÜ artikli 4 lõike 1 punktile a" või "Töödeldud vastavalt direktiivi 80/215/EMÜ artikli 4 lõike 1 punktile b"."

Artikkel 3

Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuaril 1988. Liikmesriigid teatavad sellest viivitamata komisjonile.

Artikkel 4

Käesolev direktiiv on adresseeritud liikmesriikidele.

Brüssel, 22. september 1987

Nõukogu nimel

eesistuja

L. Tøernæs

[1] EÜT C 55, 3.3.1987, lk 10.

[2] EÜT C 156, 15.6.1987, lk 183.

[3] EÜT C 68, 16.3.1987, lk 2.

[4] EÜT L 47, 21.2.1980, lk 4.

[5] EÜT L 362, 31.12.1985, lk 8.

--------------------------------------------------